ЖъоныгъуакIэм и 9-р — советскэ цIыфхэм 1941 — 1945-рэ илъэсхэм щыIэгъэ Хэгъэгу зэошхом ТекIоныгъэр къызыщыдахыгъэ Маф.

Адыгэ Республикэм щыпсэухэу лъытэныгъэ зыфэтшIыхэрэр!

Ветеранхэу, зэо кIыбым щылэжьагъэхэу дгъэлъапIэхэрэр!

ТекIоныгъэшхом и Мафэ фэшI тыгу къыддеIэу ты­шъу­фэгушIо!

Тихэгъэгу итарихъкIэ жъоныгъуакIэм и 9-р анахь къэ­ралыгъо мэфэкI шъхьаIэу, лIэужхэр зэкIэ зэзыпхы­-
рэ мэфэкI лъапIэу щыт. Мы мафэм тицIыфхэм ягупы­тагъэ, советскэ дзэкIолIхэм лIыхъужъныгъэшхоу, псэе­мыблэжьыныгъэу къызыхагъэфагъэм тызэрэрыгушхорэм дакIоу Хэгъэгу зэошхом илъэхъан чIэнагъэу ашIыгъэхэм ялыузи зэхэтэшIэ.

Iашэр зыIыгъхэу мы лъыгъэчъэ заом ­хэлэжьагъэхэм я Хэгъэгурэ дунаимрэ фашизмэм щыухъумэгъэнхэм 
пае афэлъэкIыщтыр зэкIэ зэо кIыбым щызышIагъэ-
хэм, ТекIоныгъэр къэзыгъэблэгъагъэхэм мы мафэм 
ящытхъу тэIо.

ТекIоныгъэр къыдэзыхыгъэ лIэужым лIыхъужъныгъэу зэрихьагъэр егъашIэми ащыгъупшэщтэп. Ащ тэри, таужкIэ къикIыщт лIэужхэри гъэхъэгъакIэхэм, Урысыешхом пае гъэпсын IофшIэным татыригъэгушхощт. Тиветеранхэм чанэу Адыгэ Республикэм иобщественнэ щыIэныгъэ яIахь хашIыхьэ, Хэгъэгум узэрэфэлэжьэн, узэрэфэшъып­къэн фаемкIэ щысэшIухэр къагъэлъагъох.

Ветеранхэу, зэо кIыбым Iоф щызышIагъэхэу лъытэныгъэ зыфэтшIыхэрэр!

Пытагъэ, щэIагъэ, псэемыблэжьыныгъэ къызэрэзыхэжъугъэфагъэм фэшI тхьашъуегъэпсэу шъотэIо. Шъори, Адыгеим зэкIэ щыпсэухэрэми псауныгъэ пытэ, насып, хахъо шъуиIэнэу, шъуигъашIэ кIыхьэ хъунэу, ­мамырэу шъущыIэнэу шъуфэтэIо.

Адыгэ Республикэм и ЛIышъхьэу ТхьакIущынэ Аслъан

Адыгэ Республикэм и Къэралыгъо Совет - Хасэм и Тхьаматэу Владимир Нарожный